

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 17.janvārī Nr.4

Sēde sākta pulksten 10.00, sēde slēgta pulksten 10.35

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita RIBAKA

Sēdē nepiedalās Licencēšanas komisijas locekle Sanita BĒRZIŅA- izbraukusi ārpus valsts.

Darba kārtībā:

1. [..] iesnieguma izskatīšana.

2. Par noteikumu Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās” izpildi.

**1. [..] iesnieguma izskatīšana**

M.KOVAĻENKO informē, ka pašvaldībā 14.01.2025. saņemts iesniegums no [..] par rūpnieciskās zvejas tiesību piešķiršanu. Paskaidro, šo atļauju var piešķirt tikai personai, kam ir reģistrēta saimnieciskā darbība. Informē, ka līgumu par zvejas tiesībām uz 5 gadiem (04.01.2024.-31.12.2026.) pašvaldības iestādē “ALJA” [..] ir noslēdzis, kā individuālais komersants “HELMUTS ŪSELIS”, līdz ar to atļauja ir jādod [..] kā individuālajam komersantam. Paskaidro, ka licenci izsniegs pašvaldības aģentūra “ALJA”, bet lēmumu pieņem Licencēšanas komisija.

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Saskaņā ar 08.09.2009. Ministru kabineta noteikumiem Nr.1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.1.p.,

1. Izsniegt individuālajam komersantam “HELMUTS ŪSELIS”, reģistrācijas numurs 40002190156, speciālo atļauju (licenci) nodarboties ar komercdarbību zvejniecībā Ķiploka ezerā, Zeltiņu pagastā, Alūksnes novadā.

2. Licences derīguma termiņš no 2025.gada 17.janvāra līdz 2025.gada 31.decembrim.

3. Valsts nodeva piemērojama 14,23 EUR apmērā.

4. Atbildīgais par lēmuma izpildi pašvaldības iestādes “ALJA” direktors M.LIETUVIETIS.

**2. Par noteikumu Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās” izpildi**

M.KOVAĻENKO informē, ka 31.10.2024. Alūksnes novada pašvaldības dome ir izdevusi noteikumus Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās”, atceļot 28.06.2018. noteikumus Nr.3/2018 “Par transportlīdzekļu iebraukšanu Alūksnes pilsētas teritorijas, kas apzīmētas ar aizlieguma zīmi Nr.301 “Iebraukt aizliegts” un papildzīmi Nr.849 “Pārējā papildinformācija”, kurā noteikts uzraksts “Izņemot ar Alūksnes novada pašvaldības atļauju”. Paskaidro, ka nepieciešams sagatavot jauna veida iebraukšanas atļaujas, pamatojoties uz izdotajiem noteikumiem. Papildina, ka šobrīd jāsagatavo jaunas 15 atļaujas, kas izsniedzamas pašvaldības izpilddirektoram, kas paredzētas izsniegt pašvaldības iestāžu darbiniekiem darba pienākumu pildīšanai aizlieguma ceļa zīmju darbības zonās.

*Komisijas locekļi pieņem informāciju zināšanai.*

Sēdes vadītāja M.KOVAĻENKO……………………………………………..

Protokoliste, komisijas locekle E.BALANDE …………………………………………………

Komisijas locekle S.RIBAKA ……………………………………………………